Ons is baie vriendelik ontvang deur Joan. Alles was skoon en netjies. Nie seker of daar WiFi is nie, want ons het nie 'n password gekry nie.
Ons oornagverblyf was baie goeie waarde vir geld. Ons is vriendelik ontvang, die woonstel was baie netjies en goed toegerus.
Die kamer was skoon en netjies en die gasvrou baie behulpsaam en het haar bes gedoen om ons tegemoet te kom. Daar was nie 'n verwarmer nie, een is wel op versoek verskaf. Bethlehem is te koud om in die winter sonder 'n verwarmer reg te kom. Koffie, tee en melk, asook beskuit en toiletware is verskaf. Dit sal gaaf wees as daar 'n gordyn voor die deur van kamer 1 gehang kan word aangesien die buiteligte baie helder in die kamer inskyn. Ons het gereken op selfsorgverblyf en dit was werklik baie klein hiervoor. Die werkoppervlak is te klein en twee mense kan beswaarlik by die klein tafeltjie eet. Sal die gastehuis aanbeveel vir mense wat net wil oorslaap.
Dankie vir die voorreg om hier te kon oornag - dit maak die reis net nog meer spesiaal en stel ons in staat om vars die res van die reis te kan aanpak. Alles is daar wat mens van 'n oornagfasiliteit sal verwag. Dis ook maklik om die plek te kry.
Absoluut 'n pragtige plekkie. Vriendelik ontvang en sommer my dadelik laat tuis voel. Joan het selfs ná my verblyf my gevra hoe dit gaan en of my reëlings afgehandel is en vir my is dit 5-ster diens. Wanneer mense omsien na jou behoeftes, weet jy daar is 'n passie en liefde. Niks kan dit top nie.
Ons het lekker daar geslaap maar, die plekkie is baie klein vir selfsorg. Die spasie is baie beperk. Plek kan doen met vleisbak en slaaibak. Daar is geen tafel om by te eet nie. Daar is nie braaigeriewe of sitplek buite nie. Ons moes braaier leen by die kamer langsaan. Die glasdeur maak dat die lig heelnag in die kamer skyn. Ek stel voor dat daar net 'n gordyn gehang word. Die baie ligte buite maak dat dit te lig is om rustig te kan slaap. Dit is egter 'n baie netjiese en skoon plekkie en die gasvrou was baie vriendelik.
Dit was baie gerieflik met alles wat ons nodig gehad het vir oorslaap. Daar was vir elke gas 'n bekuitjie, sjampoe, seep en room, asook 'n stortkappie. Twee handdoeke elk het beteken dat ons die aand en die oggend vars handdoeke gehad het. Tannie Joan was baie vriendelik en het ons welkom laat voel.
Alles in die kamer is baie mooi skoon, netjies en gerieflik. Alles wat mens nodig het, is daar. Linne en handdoeke is van goeie kwaliteit. Die ligging is veilig en stil, die regte plek as jy wil rus. Die diens was baie goed en die eienaar was baie vriendelik en behulpsaam. Die elektriese kombers, was 'n wenner, in die koue Bethlehem. Sal weer van hierdie akkommodasie gebruik maak.
Kihara Guest House was vir my presies wat ek gesoek het: 'n skoon kamer, met die nodige noodsaaklikhede, in 'n veilige en rustige omgewing en nog boonop goeie en vriendelike diens daarby.